Tožba, vložena 26. januarja 2025 – Transportes Centrais de Vergadela/EUIPO – Indra Sistemas (iTEC SkyNex)
(Zadeva T57/25)
Jezik, v katerem je bila tožba vložena: angleščina
Stranke
Tožeča stranka: Transportes Centrais de Vergadela, Lda (Odivelas, Portugalska) (zastopnik: V. Palmela Fidalgo, odvetnik)
Tožena stranka: Urad Evropske unije za intelektualno lastnino
Druga stranka v postopku pred odborom za pritožbe: Indra Sistemas, SA (Alcobendas, Španija)
Podatki o postopku pred EUIPO
Prijavitelj sporne znamke: druga stranka v postopku pred odborom za pritožbe
Sporna znamka: prijava figurativne znamke Evropske unije ITEC SkyNex – prijava št. 18 657 156
Postopek pred EUIPO: postopek z ugovorom
Izpodbijana odločba: odločba prvega odbora za pritožbe pri EUIPO z dne 15. novembra 2024 v zadevi R 2596/2023-1
Predloga
Tožeča stranka Splošnemu sodišču predlaga, naj:
odločbo prvega odbora za pritožbe pri Uradu Evropske unije za intelektualno lastnino z dne 15. novembra 2024 v zadevi R 2596/2023–1 razveljavi in spremeni;
toženi stranki naloži plačilo stroškov, vključno s stroški postopka pred odborom za pritožbe.
Tožbeni razlog
Kršitev člena 8(1)(b) Uredbe (EU) 2017/1001 Evropskega parlamenta in Sveta.
____________